Document ID: 32006D0290

KOMISIJAS LĒMUMS
(2006. gada 18. aprīlis),
ar ko groza Lēmumu 2003/467/EK attiecībā uz noteiktu Itālijas reģionu atzīšanu par oficiāli brīviem no govju brucelozes un govju enzootiskās leikozes un Slovākijas atzīšanu par oficiāli brīvu no govju enzootiskās leikozes
(izziņots ar dokumenta numuru K(2006) 1551)
(Dokuments attiecas uz EEZ)
(2006/290/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma I daļas 4. punktu un D pielikuma I daļas E punktu,
tā kā:
(1)
Direktīvā 64/432/EEK ir noteikts, ka dalībvalstis vai to daļas vai reģionus var atzīt par oficiāli brīviem no tuberkulozes, brucelozes un govju enzootiskās leikozes liellopu ganāmpulkos, ja ir ievēroti minētajā direktīvā paredzēti konkrēti nosacījumi.
(2)
Dalībvalstu saraksti ar reģioniem, kas atzīti par brīviem no govju tuberkulozes, govju brucelozes un govju enzootiskās leikozes, ir norādīti Komisijas 2003. gada 23. jūnija Lēmumā 2003/467/EK, ar ko nosaka no tuberkolozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(3)
Itālija attiecībā uz Friuli-Venēcijas Džūlijas reģionu iesniedza Komisijai dokumentus, kas pierāda atbilstību attiecīgiem Direktīvā 64/432/EEK paredzētiem nosacījumiem, lai šo reģionu varētu atzīt par oficiāli brīvu no tuberkolozes liellopu ganāmpulkos.
(4)
Arī attiecībā uz Molizes reģionu Itālija iesniedza Komisijai dokumentus, kas pierāda atbilstību attiecīgiem Direktīvā 64/432/EEK paredzētiem nosacījumiem, lai šo reģionu varētu atzīt par oficiāli brīvu no govju enzootiskās leikozes liellopu ganāmpulkos.
(5)
Slovākija attiecībā uz savu teritoriju iesniedza Komisijai dokumentāciju, kas pierāda atbilstību attiecīgiem Direktīvā 64/432/EEK paredzētiem nosacījumiem, lai visu Slovākijas teritoriju varētu atzīt par oficiāli brīvu no govju enzootiskās leikozes liellopu ganāmpulkos.
(6)
Pēc Itālijas iesniegto dokumentu izvērtēšanas Friuli-Venēcijas Džūlijas un Molizes reģioni ir jāatzīst par oficiāli brīviem attiecīgi no govju tuberkolozes un govju enzootiskās leikozes.
(7)
Pēc Slovākijas iesniegto dokumentu izvērtēšanas visa minētā dalībvalsts ir jāatzīst par oficiāli brīvu no govju enzootiskās leikozes.
(8)
Tādēļ attiecīgi jāgroza Lēmums 2003/467/EK.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK I un III pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2006. gada 18. aprīlī

Labels: 0
18
6